বিশ্ব স্বাস্থ্য সংস্থা কভিড ১৯ এর টীকা সম্পর্কে নতুন তথ্য দিয়েছে 
জার্মান চান্সালার আঙ্গেলা মার্কেল এবং সে দেশের ১৬টি অঙ্গরাজ্যের গভর্ণররা নতুন করে গোটা দেশে বিধিনিষেধ জারি করতে সম্মত হয়েছেন যার মধ্যে রয়েছে, তাড়াতাড়ি রেস্টুরেন্ট ও পানশালা বন্ধ করা এবং সমবেত লোকের সংখ্যা কমানো।
বিশ্ব স্বাস্থ্য সংস্থা বলছে যে তরুণ এবং সুস্বাস্থের অধিকারী যারা তাদের হয়ত কভিড ১৯ এর টীকা পাবার জন্য ২০২২ সাল পর্যন্ত অপেক্ষা করতে হতে পারে। বিশ্ব স্বাস্থ্য সংস্থা বলছে যে তরুণ এবং সুস্বাস্থের অধিকারী যারা তাদের হয়ত কভিড ১৯ এর টীকা পাবার জন্য ২০২২ সাল পর্যন্ত অপেক্ষা করতে হতে পারে। বিশ্ব স্বাস্থ্য সংস্থার প্রধান বিজ্ঞানি সৌম্য স্বামীনাথন আজ বলেছেন স্বাস্থ্য কর্তৃপক্ষ সম্ভবত এ ব্যাপারে স্বাস্থ্যকর্মী এবং আইন প্রয়োগকারীদের মতো সম্মুখসারির লোকজনকে বয়স্ক লোকদের তূলনায় অগ্রাধিকার দেবে। স্বামীনাথন বলেন, তিনি আশা করছেন এই নতুন করোনাভাইরাসের বিরুদ্ধে অন্তত একটি নিরাপদ ও কার্যকর টীকা ২০২১ সালের মধ্যেই পাওয়া যাবে। কভিড ১৯ এর ১৭০ টিরও বেশি টীকা বিশ্বব্যাপী বিভিন্ন পর্যায়ের পরীক্ষা করা হচ্ছে যার মধ্যে ১০টির পরীক্ষা চূড়ান্ত পর্যায়ে রয়েছে যেখানে ব্যাপক ভাবে তা মানুষের উপর পরীক্ষা করা হচ্ছে। যুক্তরাষ্ট্রের বড় দুটি ওষুধ কোম্পানি জনসন এন্ড জনসন এবং অ্যাস্ট্রাজেনেকা তাদের চূড়ান্ত পর্যায়ের পরীক্ষা থামিয়ে দিয়েছে কারণ দু ক্ষেত্রেই একজন করে স্বেচ্ছাসেবী এই টীকা গ্রহণের পর অসুস্থ্য হয়ে পড়ে। ইউরোপ জুড়ে নতুন করে করোনাভাইরাস সংক্রমণের কারণে টীকা তৈরির প্রচেষ্টা আরও বাড়ানো হচ্ছে। মনে করা হচ্ছে সমাগত শীত মৌসুমে ইউরোপে দ্বিতীয় বারের মতো এর সংক্রমণ ছড়য়ে পড়বে। জার্মান চান্সালার আঙ্গেলা মার্কেল এবং সে দেশের ১৬ টি অঙ্গরাজ্যের গভর্ণররা নতুন করে গোটা দেশে বিধিনিষেধ জারি করতে সম্মত হয়েছেন যার মধ্যে রয়েছে, তাড়াতাড়ি রেস্টুরেন্ট ও পানশালা বন্ধ করা এবং সমবেত লোকের সংখ্যা কমানো। সেখানে গতকাল রেকর্ড সংখ্যক ৬,৬৩৮ জন করোনাভাইরাসে সংক্রমিত হয়। ফ্রান্সের প্রেসিডেন্ট ইম্যানুয়েল ম্যাঁক্র গতকাল ঘোষণা করেন যে, প্যারিসের কিছু অঞ্চলে এবং আরও ৭টি শহরে শনিবার থেকে অন্তত চার সপ্তার জন্য রাত ৯টা থেকে ভোর ৬টা পর্যন্ত কারফিউ বলবত্ থাকবে। যুক্তরাষ্ট্রে সাম্প্রতিক সপ্তাগুলোতে গড়ে প্রতিদিন পঞ্চাশ হাজার লোক সংক্রমিত হচ্ছেন। প্রেসিডেন্ট ডনাল্ড ট্রাম্প এবং মেলেনিয়া ট্রাম্পের ছেলে ব্যারন ট্রাম্পও এই রোগে সংক্রমিত হয় তবে সৌভাগ্যবশত তার মধ্যে রোগের কোন লক্ষণ ছিল না বলে একটি চিঠিতে মেলানিয়া ট্রাম্প জানান।